સ્પેનના રફેલ નડાલ ઈજાને કારણે આગામી 11મી નવેમ્બરથી શરૂ થઈ રહેલી વર્ષની અંતિમ ટૂર્નામેન્ટ એટીપી ફાઇનલ્સમાંથી ખસી ગયો છે. નડાલ ખસી જતાં 10મો ક્રમાંક ધરાવતા અમેરિકાના જ્હોન ઇસનેરને સ્થાન અપાયું છે. બીજો ક્રમાંક ધરાવતો રફેલ નડાલને એટીપી ફાઇનલ્સમાં ટોચનો ક્રમાંક અપાયો હતો.નડાલ એટીપી ફાઇનલ્સમાંથી ખસી જતાં હવે નોવાક જોકોવિચ માટે વર્ષનો અંત નંબર વન તરીકે કરવાનું નિશ્ચિત કરી દીધું છે.